**Az Európai Bizottság közleménye az Európai Unió munkahelyi biztonsággal és egészségvédelemmel kapcsolatos 2014-2020-as stratégiájáról**

**A közlemény, ahogy én látom:**

Az Európai Bizottság stratégiai célja:

* biztonságos és egészséges munkakörnyezetet biztosítson az Unióban dolgozó több mint 217 millió munkavállaló számára.
* az EU egész területén biztosítsa az egyenlő versenyfeltételeket.

A munkavédelem területén való uniós fellépés politikai stratégiájának területei:

* átfogó európai uniós jogszabálycsomag, amely lefedi a legjelentősebb foglalkozási kockázatokat, valamint közös fogalmi definíciókat, struktúrákat és szabályokat tartalmaz.
* több évre szóló cselekvési programok sorozata

Ennek alapvetései:

1. A munkahelyi kockázat megelőzés és a biztonságosabb és egészségesebb körülmények elősegítése nemcsak a munkahelyek minőségének és a munkakörülmények javításának alapvető elemei, de a versenyképesség növelésében is nagy jelentőséggel bírnak.
2. A munkavállalók egészségének fenntartása közvetlen és mérhető pozitív hatással van a termelékenységre, és hozzájárul a szociális biztonsági rendszerek fenntarthatóságának javításához.
3. A munkavállalók súlyos balesetek vagy foglalkozásból eredő megbetegedések elleni védelme és a dolgozók egészségének fenntartása az aktív munkavégző korban már az első munkahelyüktől kezdve, kulcsfontosságú ahhoz, hogy minél tovább dolgozhassanak. Ez hozzájárul a népességöregedés hosszú távú hatásainak kezeléséhez.
4. A munkahelyi biztonságra és egészségvédelemre irányuló befektetés javítja a dolgozók jó közérzetét, valamint költséghatékony.

A 2007–12-es, munkahelyi biztonságra és egészségvédelemre vonatkozó stratégia értékelése

megerősítette, hogy az uniós stratégia végrehajtása összességében véve hatékony volt és fő

célkitűzései megvalósultak. Az uniós stratégia hozzájárult a munkahelyi biztonságra és

egészségvédelemre vonatkozó jogszabályok végrehajtásának javításához és az uniós

szabályok tisztázásához. **A végrehajtás azonban továbbra is kihívást jelent, különösen a kis és középvállalkozások számára. Kár, hogy az uniós tagállamok közül, egyedül Magyarországon nem került országgyűlés elé az egyébként kivalló szakmai dokumentum, és így csak nálunk nem volt munkavédelmi stratégia.**

A munkavédelmi stratégiának, a következő kihívásoknak kell megfelelni:

1. A tagállamok eredményeinek javítása, különös tekintettel a mikro- és kisvállalkozások munkavédelmi szemléletének kialakulása, érdekében, hogy képesek legyenek hatékony és valós kockázat megelőzési intézkedések alkalmazására.

Az EU-OSHA által kifejlesztett online interaktív kockázatértékelési eszköz (OiRA)jelentősen hozzájárul ahhoz, hogy könnyebbé váljon a kis- és középvállalkozások munkahelyi biztonsági és egészségvédelmi előírások kezelése.

1. A foglalkozásból eredő megbetegedések megelőzésének javítása a meglévő, új és az újonnan felmerülő kockázatok kezelése révén.
2. A demográfiai változás kezelése.

A nemzeti stratégiák további megerősítésének szükségessége. A nemzeti stratégiák összefoglaló elemzése igazolja, hogy általában visszatükrözik az uniós stratégia által kijelölt prioritásokat, amelyeket ugyanakkor a nemzeti környezethez igazítanak. Az Európai Bizottság munkahelyi biztonsággal és egészségvédelemmel kapcsolatos új európai stratégia fényében

felkéri a tagállamokat, hogy a megfelelő érdekeltekkel – beleértve a szociális partnereket –

szoros együttműködésben vizsgálják felül nemzeti stratégiájukat. Ugye nálunk ez azt jelenti, hogy **legyen az országban munkavédelmi stratégia.**

A nemzeti stratégiákban milyen helyi feladatokkal kell foglalkozni:

* A munkahelyi biztonságra és egészségvédelemre vonatkozó jogszabályok jobb érvényesítésének előmozdítását segítő intézkedések.
* A meglévő jogszabályok egységesítésére egyszerűsítésére.
* A munkaerő elöregedésével keletkező újonnan felmerülő kockázatok,
* A munkavégzéssel kapcsolatos és foglalkozásból eredő megbetegedések kezelése.
* Statisztikai adatgyűjtés javítása és információs egységes bázis kialakítása.

**Szociális párbeszéd javítása.** az uniós szociális partnerek fontos szerepet játszanak a munkahelyi biztonságra és egészségvédelemre vonatkozó szakpolitikák tervezésében és végrehajtásában, valamint Európa-szerte a biztonságos és egészséges környezet ösztönzésében. Az uniós szociális partnerek bizonyították képességüket arra, hogy a dolgozók és a vállalkozások érdekeinek megfelelő válaszokat találjanak, és közvetlenül hozzájárultak az e területre vonatkozó uniós stratégia végrehajtásához. Mint országos, mint ágazati, mint munkahelyi szinten a munkavállalói képviselőket aktívabban be kell vonni a területeken megvalósítandó munkavédelmi stratégia kialakításában, végrehajtásában. Ehhez a képzésüket hatékonyabbá kell tenni.

**Jogalkotás** fokozott figyelmet arra, hogy a munkavállalók az egészséges, és biztonságos munkahelyeken ne használódjanak el annyira, hogy nyugdíj korhatár előtt a társadalom ellátására szoruljanak. A munkavédelmi felügyeleti rendszer megerősítése, ne a büntetés legyen a fő cél, hanem a segítés, tájékozódás, tájékoztatás.

**Kommunikáció és tájékoztatás:** A munkahelyi biztonságra és egészségvédelemre vonatkozó politika sikere nagy részben függ a különböző érintett csoportok – a politikai döntéshozóktól a dolgozókig – elérését célzó tájékoztatási csatornák és eszközök hatékonyságától. Figyelemmel kell lenni, hogy a hagyományos megközelítések főleg a fiatalok körében nem hatékonyak. Őket az internet, az online alkalmazások, és a közösségi oldalak segítségével könnyebben lehet elérni.

A kivonatot összeállította Cseh János a VDSZ munkavédelmi szakértője. Aki a teljes dokumentációt kívánja megtekinteni, az a [www.vdsz.hu](http://www.vdsz.hu) vagy a [www.autonomok.hu](http://www.autonomok.hu) oldalakon megtekintheti.